ปรับเปลี่ยนอาหารการกิน
สะโพกและต้นขาจะเล็กลงได้ ถ้าลดไขมันส่วนเกินของทั้งร่างกาย อย่างที่บอกว่าคุณเจาะลดเฉพาะส่วนไม่ได้ เพราะงั้นต้องจัดตารางอาหารจำกัดแคลอรี่อย่างเคร่งครัด ถึงจะลดไขมันส่วนเกินที่สะโพก ต้นขา และทั้งตัวได้  วิธีการลดน้ำหนักที่ถูกต้อง คือลดช้าๆ อย่างปลอดภัย หรือก็คือประมาณ 0.5 - 1 กก. ต่ออาทิตย์  ให้ลดแคลอรี่ในอาหารประจำวันออกประมาณ 500 - 750 แคลอรี่ ก็จะสามารถลดน้ำหนักได้อย่างปลอดภัย ค่อยเป็นค่อยไป จดบันทึกอาหารประจำวันหรือใช้แอพแทนก็ได้ จะได้เห็นภาพว่าแต่ละวันคุณกินอาหารมากน้อยแค่ไหน กี่แคลอรี่ และสามารถกำหนดได้ว่าแคลอรี่ที่เหมาะสมกับการลดน้ำหนักคือเท่าไหร่ เดี๋ยวนี้มีวิธีไดเอทให้เลือกใช้เยอะแยะไปหมด แต่งานวิจัยชี้ให้เห็นว่าการลดแป้ง (คาร์โบไฮเดรต) จะช่วยให้ลดน้ำหนักและไขมันส่วนเกินได้เร็วที่สุด  ถ้าเลือกกินแบบลดคาร์โบไฮเดรต แนะนำให้อาหารแต่ละมื้อเน้นเนื้อสัตว์ ผัก และผลไม้ การกินแบบนี้จะทำให้ร่างกายได้รับสารอาหารที่จำเป็นในปริมาณที่เพียงพอ แต่ละมื้อต้องมีแหล่งโปรตีน อย่างน้อย 3 - 4 ออนซ์ต่อมื้อหลักและมื้อของว่าง (ชิ้นประมาณไพ่ 1 สำรับ) เพื่อให้ตรงตามปริมาณที่ร่างกายควรได้รับในแต่ละวัน ต้องกินผลไม้ 1 - 2 servings (หน่วยบริโภค) ต่อวัน (ผลไม้หั่นแล้ว 1/2 ถ้วยตวง หรือ 1 ชิ้นเล็ก) และกินผัก 4 - 5 servings ต่อวัน (ถ้าหั่นแล้วก็ 1 ถ้วยตวง ถ้าเป็นผักใบเขียวก็ประมาณ 2 ถ้วยตวง)  ตัวอย่างอาหารคาร์โบไฮเดรตต่ำที่เน้นโปรตีนและผักผลไม้ ก็เช่น คอทเทจชีส 1 ถ้วยตวง และผลไม้หั่นเป็นชิ้นๆ ฮัมมุส 1/4 ถ้วยตวงกับผักสดหั่น หรือสลัดไก่ย่าง ถ้าจัดตารางอาหารแบบคาร์โบไฮเดรตต่ำ เพื่อลดไขมันในร่างกาย กระชับสะโพกและต้นขา ก็ต้องคอยติดตามปริมาณคาร์โบไฮเดรตที่กินเข้าไปในแต่ละวัน  คาร์โบไฮเดรตอยู่ในอาหารหลากหลายประเภทมาก เช่น ผลไม้ ผลิตภัณฑ์นม ผักที่มีแป้งสูง ถั่วเมล็ดแห้ง และธัญพืช รวมถึงในน้ำตาล และเครื่องดื่มที่แต่งรสหวาน เช่น น้ำอัดลม และเครื่องดื่มชูกำลัง อาหารประเภทผลิตภัณฑ์นมหรือผลไม้ จะมีสารอาหารอื่นๆ ที่มีประโยชน์ต่อร่างกายด้วย นอกเหนือไปจากคาร์โบไฮเดรต (เช่น ไฟเบอร์และโปรตีน) เพราะงั้นให้กินบ้างพอประมาณ อย่าถึงกับงดไปเลย  ที่ควรจำกัดมากที่สุด คือประเภทธัญพืช เพราะสารอาหารส่วนใหญ่ที่พบในอาหารกลุ่มนี้ ในอาหารชนิดอื่นๆ ก็มีเหมือนกัน อาหารที่ต้องระวังคือขนมปัง ข้าว บะหมี่ พาสต้า เบเกิล และแครกเกอร์ นอกจากการกินอาหารที่มีประโยชน์ในปริมาณที่เหมาะสมแล้ว ยังต้องดื่มน้ำให้เพียงพอด้วย ยิ่งออกกำลังกายยิ่งต้องดื่มมากกว่าปกติ  คุณหมอส่วนใหญ่แนะนำให้ดื่มน้ำอย่างน้อย 8 - 13 แก้วต่อวัน  แต่ถ้าออกกำลังกายหรือทำกิจกรรมมากกว่าปกติ ก็ต้องดื่มมากกว่านั้น เพราะต้องดื่มน้ำเข้าไปทดแทนเหงื่อที่เสียไปตอนออกกำลังกาย ควรเป็นเครื่องดื่มที่ปราศจากคาเฟอีนและน้ำตาล เช่น น้ำเปล่า น้ำเปล่าแต่งรส/กลิ่น และชา/กาแฟแบบไร้คาเฟอีน
ลดแคลอรี่. แต่ละมื้อให้เน้นโปรตีนและผักผลไม้. จำกัดปริมาณอาหารหนักแป้ง. ดื่มน้ำให้เยอะๆ.
https://www.wikihow.com/Make-Hips-Smaller
Changing Your Diet to Support Smaller Hips